Maria Colliander

Maria Magdalena Colliander (1857–1954) oli suomalainen pikakirjoittaja, joka toimi aktiivisesti pikakirjoituksen hyväksi Suomessa 1800-luvun lopussa ja 1900-luvun alussa.

Maria Colliander syntyi Valkealassa 29. elokuuta 1857. Hän opiskeli sekä suomen- että ruotsinkielisen pikakirjoituksen, ja toimi useilla säätyvaltiopäivillä pikakirjoitusten puhtaaksikirjoittajana.

Colliander toimitti, joko yksin tai muiden avustamana, useita pikakirjoitusjulkaisuja, mm. ensimmäinen suomenkielinen pikakirjoituslehti Yritys (1887), Pikakirjoituslehti (1890–1907), Stenografiska läsöfningar VIII (1889), Luettelo suomalaisessa pikakirjoituksessa käytetyistä ehtolyhennyksistä (1890), Julhelsning till Nordens Gabelsbergerske stenografer (1891) ja Pikakirjoitussatoa (1921). Lisäksi hän kirjoitti pikakirjoitustekstin useisiin oppikirjoihin ja muihin julkaisuihin, muun muassa Neovius-Nevanlinnan Pikakirjoituksen oppikirjaan.

Palkinnot
 1907 hopeamitali, Szegedinin  kansainvälinen pikakirjoitusnäyttely

Lähteet

Pikakirjoittajat
Suomalaiset tietokirjailijat
Vuonna 1857 syntyneet
Vuonna 1954 kuolleet